ધારીના પેટ્રોલ પંપ પાસે આવેલા રોયલ પ્‍લાઝામાં આવેલી મોબાઇલ રીપેરીંગની દુકાનમાં એક મોબાઇલ અચાનક ફટાકડામાં થતા સુરસુરીયાની જેમ સળગી ઉઠતા આશ્ચર્ય ફેલાયું છે અને સોશ્‍યલ મીડીયામાં પણ આ મોબાઇલ સળગવાના બનાવના સીસી ટીવી ફુટેજ વાયરલ થયા હતા.ધારીમાં રોયલ પ્‍લાઝામાં આવેલ ગણેશ મોબાઇલમાં દુકાનદાર જસ્‍મીનભાઇ બોરડ પાસે રીપેરીંગ માટે એમ આઇ નોટ ચાર મોબાઇલ આવ્‍યો હતો તેણે રીપેરીંગ માટે મોબાઇલને ખોલ્‍યો અને બાજુમાં મુકતા જ જેમ બોમ્‍બનું સુરસુરીયુ થાય તેજ પ્રકારે આ મોબાઇલનું સુરસુરીયુ થયું હતુ જો આ મોબાઇલ ફાટયો હોત તો જાનમાલની ખુવારી પણ કદાચ થઇ હોત તેમ મનાય છે આ સુરસુરીયાની ઘટનાની સીસી ટીવી કલીપ પણ સોશ્‍યલ મીડીયામાં વાયરલ થઇ હતી.